text:  Tento film bol pre mňa dosť veľkým sklamaním takmer vo všetkých ohľadoch. Jednak chce dej obsiahnuť príliš veľkú časovú os, a tým pádom vyznie skôr epizodickým dojmom, čo by nevadilo, keby aj tie jednotlivé epizódky nepôsobili len útržkovito poskladané scénky. V tomto smere by mal príbeh potenciál ak by bol spracovaný v štýle seriálov "Band of brothers" a "The Pacific". Sklamaním sú aj bojové scény, ktoré akoby zaspali dobu o dvadsať rokov a pôsobia ako typické teatrálne a polo-amatérske pitvorenie ála 60. roky. Vo filme nefunguje ani napätie a všetko mi pripadá zbytočne odľahčené. Snaha o nejaké hláškovanie tiež nepadá na úrodnú pôdu. Pre mňa ide o jeden zo slabších vojnových filmov. Podotýkam však, že som videl len tú pôvodnú krátku verziu. 40%.
item_title: Velká červená jednička
item_directors: Samuel Fuller
item_screenwriters: Samuel Fuller
item_cast: Lee Marvin Mark Hamill Robert Carradine Bobby Di Cicco Kelly Ward Stéphane Audran Siegfried Rauch Serge Marquand Charles Macaulay Alain Doutey Maurice Marsac Ken Campbell Perry Lang Marthe Villalonga Giovanna Galletti Samuel Fuller Pascal Breuer Ulli Kinalzik Christa Lang Guy Marchand Yossi Pollak